

**Општина Дојран**

**Кеј 5ти ноември бб, Стар Дојран**

**тел. / факс: +389 34 225 278 e-mail:** **dojran@t.mk**

 **11.01.2023 г.**

**Предлог - Локален акционен план за еднакви можности помеѓу жените и мажите во Општина Дојран**

**Подготвила:**

**Координатор на еднакви можности**

**м-р Магда Ангова**

1. **Вовед**

Рамноправностa меѓу половите е една од темелните вредности на уставниот поредок на Република Македонија која се заснова на целосно признавање и промовирање на еднаквите можности на жените и мажите, како неизоставен предуслов за одржлив развој, уживање на човековите права и практикување на демократските вредности. Законот за еднакви можности на мажите и жените има за цел да го промовира концептот на еднакви можности за жените и мажите во сите сфери на општествениот живот како процес на отстранување на пречките за воспоставување и остварување рамноправност меѓу жените и мажите.

 Со овој Закон изречно се забранува дискриминацијата како „секое разликување, искористување или ограничување врз основа на пол што го загрозува или оневозможува остварувањето или заштитата на човековите права и слободи“ како во јавниот така и во приватниот сектор, и тоа во областите на вработувањето и трудот, образованието, социјалната сигурност, културата и спортот. Отсуството на дискриминација, како директна, така и индиректна, согласно Законот за еднакви можности на мажите и жените обезбедува „еднаков третман“ меѓу половите. „Воведување еднакво учество на жените и мажите во сите области од јавниот и приватниот сектор, еднаков статус и третман во остварувањето на сите права и во развојот на нивните индивидуални потенцијали преку кои тие придонесуваат во општествениот развој, како и еднакви придобивки од резултатите произлезени од тој развој“ согласно Законот, значи обезбедување „еднакви можности за мажите и жените”.

 Политиката на родова еднаквост претставува едно од фундаменталните начела на демократијата и општествениот поредок. Родовата еднаквост во Република Македонија е загарантирана со Уставот, и како фундаментално човеково право претставува една од најважните цели и приоритети за државата. Постигнувањето на вистинска еднаквост меѓу родовите и справувањето со

нееднаквостите претставува грижа за целата држава, а тоа значи отстранување на сите бариери и пречки во обезбедувањето на услови за постигнување на целосна еднаквост меѓу жените и мажите.

Цел на Општина Дојран заедно со Комисијата за еднакви можности на жените и мажите е да го промовира принципот за воспоставување еднакви можности на жените и мажите во сите сфери на јавниот, општествениот и приватниот сектор, кој овозможува остварување на нивните права произлезени од законите на Република Северна Македонија. Општината во соработка со Комисијата има за цел да ја инкорпорираат родовата перспектива и еднаквите можности во локалната политика, да ја унапредиат состојбата на жените на локално ниво и да ги реализираат стратешките цели на Националната стратегија за родова еднаквост 2021-2026 и на Законот за еднакви можности на жените и мажите.

Главна задача на Општината и Комисијата е да работат на унапредување на состојбата на жените и на обезбедување еднакви можности за мажите и жените на локално ниво преку процесот на изготвување и усвојување на политики, нивно спроведување, мониторинг и евалуација на постигнатите резултати.

 Како задача е и вклучување на родовиот концепт во процесот на проценување на импликациите од несоодветната вклученост на жените и мажите во секоја планирана акција како во политиките така и во програмите во секоја област.

Воспоставувањето на еднаквите можности е обврска на целото општество и претставува отстранување на пречките за остварување на еднаквост меѓу жените и мажите. Преку промоција на принципот за воспоставување еднакви можности на жените и мажите се влијае на отстранување на нееднаквиот третман на жените и мажите и се воспоставуваат услови за воведување на еднакво учество на жените и мажите во сите сфери на општественото живеење. Во тој контекст постигнувањето на родова рамноправност значи да се работи со мажите и жените во сите сектори, но со посебен осврт на оние кои ги донесуват одлуките и кои влијаат на политиките и активностите на локално и на национално ниво.

 **Мерки за остварување на принципот на еднакви можности**

 Во насока на остварување на принципот на еднакви можности за мажите и жените, Законот предвидува две групи мерки:

основни и посебни.

 Посебните мерки се важни, затоа што се усвојуваат и од страна на единиците на локалната самоуправа.

Основните мерки повеќе се во сферата на нормирањето и планирањето, а посебните мерки повеќе се однесуваат на

воспоставувањето односно заживувањето на принципот на еднакви можности на мажите и жените преку отстранување на

објективните пречки за неговата реализација, односно елиминирање на условите кои генерираат дискриминација по основ на

пол.

**Согласно Законот ова треба да се реализира, пред сè, преку три вида мерки.**

1. Позитивните мерки се однесуваат на воспоставување еднаква застапеност на мажите и жените во јавниот и политичкиот

живот на државата и во тој правец предвидуваат приоритет на соодветниот пол сè до воспоставувањето еднакво учество на

мажите и жените. Ваквата мерка се однесува на сите нивоа на власт, вклучувајќи ја и локалната, сите јавни установи и служби,

политичките функции, комисии и одбори.

2. Охрабрувачките мерки предвидуваат различни активности кои треба да ги поттикнат слободите и напорите за

елиминирање на нееднаквата застапеност, односно нееднаквиот третман.

3. Програмските мерки се насочени кон подигање на свеста со цел да се поттикне воведувањето и унапредувањето на

принципот на еднакви можности на мажите и жените.

Единиците на локалната самоуправа се обврзани согласно Законот да го почитуваат принципот на еднакви можности на жените

и мажите и да усвојуваат мерки и да преземаат активности кои се потребни за воспоставување на еднакви можности на жените

и мажите.

 **Задачи за спроведување на пропишаните законски мерки**

 **1.** Согласно членот 18 од Законот за еднакви можности на жените и мажите, единиците на локалната самоуправа се

должни да прибираат, евидентираат и обработуваат статистички податоци и овие податоци да ги прикажуваат според

полова припадност.

Прибраните статистички податоци се база на родовите анализи кои претставуваат следен чекор што претходи на градењето

политики и преземањето соодветни програмски мерки во делот на родовата еднаквост.

Во рамките на своите надлежности и поле на дејствување, Општина Дојран е должна да преземе позитивни мерки за

унапредување на родовата рамноправност и воспоставување на еднакви можности кои ќе бидат оправдани и засновани на

анализи за статусот на жените и мажите.

 **2.** Воведување на родовата перспектива во програмите, стратегиите и останатите документи што ги разгледува и

усвојува Советот на Општина Дојран.

Родова перспектива е гледиште кон родовите разлики, потреби и интереси во дадена област односно активност. Воведувањето

на родовата перспектива во политиките и програмите (gender mainstreaming) е важен концепт кога станува збор за еднаквите

можности на жените и мажите.

Тоа претставува интегрирање на родовата перспектива во секоја фаза на процесот на градење, донесување, спроведување,

следење и евалуација на политики – притоа, имајќи го предвид промовирањето и унапредувањето на еднаквоста меѓу жените

и мажите. Тоа значи, проценка на тоа како политиките влијаат врз животот и местото на жената и мажот.

Според тоа, потребно е детектирање на областите каде што недостасуваат одредби од родов аспект во одлуките, заклучоците,

програмите, плановите, со кои би се унапредила родовата рамноправност и би се воспоставиле еднаквите можности на

девојчињата и момчињата, жените и мажите.

Ова значи дека Комисијата за еднакви можности на мажите и жените при Советот на Општина Дојран да биде централно тело

на локално ниво со надлежности во однос на воспоставувањето на принципот на еднакви можности на жените и мажите.

Другите комисии при Советот на Општина Дојран е потребно да бараат мислење од оваа Комисија за материјалите кои уредуваат или обработуваат прашања од значење за остварувањето на принципот на еднакви можности пред да ги достават до

Советот на Општина Дојран на разгледување, утврдување, односно донесување.

 **3.** Јакнење на соработката на координаторите и Комисијата за еднакви можности со субјектите одговорни за усвојување

и спроведување на мерките за воспоставување на еднакви можности

 Запознавањето со политиките за родова рамноправност претставува начин на комуникација и воспоставување соработка меѓу

координаторите за еднакви можности во единиците на локалната самоуправа и Секторот за еднакви можности во

Министерството за труд и социјална политика.

Потребата од дијалог помеѓу релевантните актери е неопходна за да се осигура слично ниво на работа и политики.

Координативниот механизам помеѓу локалните координатори е неопходен.

Тој е важен заради информираноста на координаторите за меѓусебните дејствувања на локално ниво – веќе е оформена платформа на која координаторите даваат

препораки за потребните промени во политиките и законите, коишто произлегуваат од редовното известување. Неопходна е и

редовна и континуирана координација меѓу ресорното министерство и координаторите од единиците на локалната самоуправа

заради потребата од поддршка во обликувањето на политиките и мерките на општините во областа на родовата еднаквост.

Спроведувањето на активностите за унапредување на принципот на еднакви можности значи вклучување и јакнење на

соработката со другите партнери: синдикалните организации, здруженијата на работодавачи и невладиниот сектор.

Соработката со народниот правобранител која е во рамките на уставните и законските овластувања и може да се реализира

согласно неговата законски утврдена надлежност да се грижи за остварување на принципот на еднакви можности на жените и

мажите и да обезбеди заштита кога нечие право е одземено или ограничено од орган или организација пред која е надлежен да

постапува.

Активностите од областа на родовата рамноправност се реализираат од посебна буџетска програма.

1. **Области на делување**
2. **Справување со врсничко и родово базирано насилство**

Изминатата 2022ра година, интензивно Комисијата за еднакви можности на Општина Дојран заедно со стручен тим составен од педагог, психолог, комуниколог и социјален работник, одржаа серија на работилници за подигнување на свеста за врсничкото насилство.

Беа откриени и мапирани повеќе проблеми, па во одделни подрачни училишта, обуките, односно работилниците помеѓу учениците и стручниот тим беа интензивни. Во подрачното училиште во село Николиќ, беа извршени и дополнителни средби (работилници), од кои една средба беше и со родителите на учениците од второ до петто одделение.

Затоа што врсничкото насилство/булингот е постојано актуелна тема, а во насока на заштита на учениците, особено оние кои веќе биле изложени на врсничко насилство, предлог на Комисијата е работилниците да се интензивираат и продлабочат. За конечно да се стави крај на врсничкото насилство односно булингот во училиштето во Општина Дојран.

**Изминатата година, едногласно, сите советници од Советот на Општина Дојран одлучија да се продолжат обуките за запирање на врсничкото насилство, односно булингот во училиштата до крајот на календарската 2022ра година. Работилниците беа спроведени од страна на стручен тим, лица од Центарот за социјални работи, долгогодишни професионалци во својата област. Беше организиран и работен, едукативен состанок со родителите од село Николиќ, како и три засебни работилници со децата од подрачното училиште во село Николиќ.**

**На седницата на Совет одржана на 26.10.2022, заведена со записник бр. 08-1150/2** е одлучено обуките да се одржат до крајот на декември 2022ра година, а средствата за обучувачите да се исплатат со Буџетот од 2023та година. Затоа во оваа Програма се предвидени и тие средства, односно 20.000 денари за предавачите кои одржаа работилници во декември 2022ра година.

 Неспорно е дека врсничкото насилство е широко распространет проблем. Врсничко насилство е облик на агресивно однесување што трае подолго време, се повторува и е насочено кон исто лице. Врсничко насилство е насилство во кое ученикот/-чката трајно и често е изложен на негативни постапки од страна на еден или повеќе ученици, кои намерно сакаат да го повредат, понижат или да го изложат на потсмев. Како и кај останатите облици на насилство, нерамнотежата на сила претставува основен фактор за разбирање на она што се случува. Ученик кој е посилен, поагресивен, похрабар и со поголема самодоверба од просечните ученици ги малтретира учениците кои се послаби, плашливи, несклони кон одмазда. Понекогаш постарите ученици ги злоупотребуваат помладите или новите ученици, а понекогаш за жртви се избрани ученици од различен пол, култура или малцинска група. Истражувањата укажуваат на тоа дека проблемот погодува многу повеќе ученици од што за тоа се свесни родителите или наставниците.

1. **Серија на работилници за млади – справување со стрес, анксиозност, препознавање на сопствените емоции, насочување при избор на одбирање соодветно средно образование според можностите и капацитетот на детето**

 Фокус на работилниците ќе бидат практични вежби, интеракција на присутните со размена на сопствени искуства и мислења, освестување на сопствените потреби, желби, но и ограничувањата од друга страна. На овие работилници, покрај подобро запознавање на концептите за самодоверба и самопочит, емоционалната интелигенција и други поврзани поими, ќе се играат замислени сценарија на ситуации кога би посакувале да имаат повеќе самодоверба, ќе се прави самопроценка каде се на скалата на самодовербата, вежба како да го замолкнат внатрешниот критичар, и како тој глас на сомнеж, изразен преку негативни мисли да го заменат со позитивен внатрешен говор.

 Колку е важно да се излезе од комфорната зона и колку таквите искуства помагаат во совладување на проблемите, ќе бидат само некои од прашањата. Во оваа насока ќе се спроведат и работилници за подобрување на социјалните вештини, надминување на проблеми во комуникација и конфликтите, потоа замки на социјалните мрежи и безбедноста на интернет, контрола и управување со лутина и бес, справување со стресот и слично.

 Врсничка едукација (peer learning) е форма на учење која во пракса се покажала за многу ефективна, зошто учениците полесно се поврзуваат на исто возрасно ниво, поактивни се во самиот процес, што е воедно и забавно и позитивно искуство за сите инволвирани.

1. **Бесплатни логопедски и дефектолошки прегледи на деца**

 Комисијата за родова еднаквост како специфичен проблем го утврдува и генерално постоењето на се поголем број на деца со тешкотии во учењето и зборувањето.

Поради тоа, за да им се олесни на родителите, наставниците, а се разбира пред се и на самите деца кои треба да тргнат во училиште или се веќе во училишните клупи, предвидено е да се извршат бесплатни, стручни логопедски и дефектолошки прегледи, односно дијагностика на децата од градинката во Нов Дојран и децата од ниските одделенија во основното училиште.

Прегледите ќе вклучат логопедска и дефектолошка дијагностика и проценка од страна на дипломирани логопеди и дефектолози со помош на најсовремени дијагностички методи и помагала.

Целта на оваа точка од годишниот локален план за родова еднаквост е да не остане непрегледано ниту едно дете и да има што помалку деца со говорни проблеми.

1. **Младинско учество за силен и одржлив развој на заедницата**

**Учество на млади, деца на училишна возраст во случувања кои се организираат во поголемите градски средини**

 Во руралните средини во нашиот регион преовладуваат традиционални вредности и верувања. Генерално, девојките од руралните средини имаат помалку можности за вклучување во општествените процеси, од нивните врсници кои живеат во урбаните населени места. Стереотипите во некои средини се видливи во повеќе области. Најизразени се при изборот на професија и вклучување на пазарот на труд. Се уште има пожелни професии за девојките кои треба да одберат т.н. женски професии. Девојките се соочуваат со притисок од околината која им ја наметнува потребата да имаат семејство, брак и деца што воедно ги спречува да се посветат на кариерата, или пак, подолго да бидат вклучени во образовниот процес. Дополнителна пречка за целосна вклученост на девојките од овие средини претставува и ограничениот пристап до квалитетно образование кое подоцна резултира со помалку платени работни места и позиции.

Локалните заедници нецелосно и несоодветно ги пласираат информациите до младите жители, кои иако имаат желба да се вклучат и да дадат придонес во локалната заедница - не знаат како да пристапат. Учеството на младите во одредени активности не е само декларативна заложба, туку взаемна соработка на институциите и младите за градење на подобро општество. Младите немаат можност активно да се вклучат во нивните заедници во процеси на донесување на одлуки кои ги засегаат, преку ефективни алатки, соодветни информации и најважно учество и едукација. Локалните заедници немаат детални планови и активности на младите кои живеат на нивна територија со цел да креираат овозможувачка околина.

Токму затоа, во овој локален акционен план предвидено е поголемо учество на младите од руралните средини на настани кои се случуваат непосредно во нивна близина, а се од особена важност за надградување на нивното неформално образование, култура, меки вештини.

**III. Имплементација**

Одговорни субјекти за имплементација на овој акциски план се Комисијата за еднакви можности при Советот на општина Дојран и Координаторката за еднакви можности. Нивна обврска е да иницираат а соодветните општински органи да институционализираат локална мрежа на субјекти кои во континуитет ќе ја следат состојбата и ќе предлагаат, поддржуваат и реализираат меки и активности што ќе го унапредуваат процесот на родова рамноправност во сите области на живеењето на подрачјето на Општина Дојран.

|  |  |  |  |  |  |  |  |
| --- | --- | --- | --- | --- | --- | --- | --- |
| **Проблеми/ризици (постечка состојба)** | **Цели** | **Активност** | **Време за реализација** | **Буџет (МКД)** | **Одговорни за имплементација/****Партнери** | **Извори на финансирање** | **Индикатори** |
| Постоење на врсничко и родово базирано насилство (булинг) меѓу учениците во основните училишта. Неопходност од континуитет во обуките и предавањата. | Тридневен семинар за ученици и наставници од повисоките одделенија со цел подигање на свеста кај ученците за негативните последици од насилството.Изготвување информативни брошури за елиминирање на врсничкото насилствоКреативни работилници | Предавања, едукација од страна на компетентни лица за темата. | Февруари – јуни 2023(во тек на училишна година)  | **40.000** | Општина Дојран, Координаторка за еднакви можности, КЕМ, стручни лица – Центар за социјални работи, О.О.У “Кочо Рацин” Нов Дојран, | Буџет на Општината  | Сите деца од прво до деветто одделение обучени за негативните последици од врсничко и родово базирано насилство.* Зголемено знаењето кај обучените за негативните последици од врсничко и родово базирано насилство.
 |
| Продолжување на работилниците за важноста од спречување на склучување на рани бракови (малолетни), особено кај девојчиња и момчиња од ромска и турска националност | Зголемена свесност за проблемот со малолетнички бракови.Работилници, обуки, советувања за малолетници за важноста на образованието, приспособување на младите за пазарот на трудот и одговорностите кои ги носи брачната заедница  |  | Септември, декември 2023(во тек на училишна година) | **20.000**  | Општина Дојран, Координаторка за еднакви можности, КЕМ, Центар за јавно здравје Гевгелија | Буџет на општината | * Број на опфатени обучени лица за родово насилство + едукација за браковите кај малолетници
 |
| Серија на работилници за млади – справување со стрес, анксиозност, препознавање на сопствените емоции, насочување при избор на одбирање соодветно средно образование според можностите и капацитетот на детето | Брзиот начин на живот, секојдневните стресогени фактори, неминовно ги погодуваат и децата. Децата, за разлика од возрасните имаат помалку вештини и развиени способности и механизми за справување со стресот. Неопходно е, со соодветни работилници да се препознаат стресогените фактори, да се знае да се менаџира со стресот и децата да пораснат во возрасни кои на соодветен начин ќе може да се справат со помалку пријатните, однсоно стресни животни ситуации. |  | Март – Мај 2023(во тек на училишна година) | **20.000**  | Општина Дојран, Координаторка за еднакви можности, КЕМ, Центар за јавно здравје Гевгелија | Буџет на општината | * Број на опфатени обучени лица за менаџирање со стресот, спречување на појава на анксиозност, панични напади и burn out. Насочување на основците кон избирање на соодветно стручно образование
 |

|  |  |  |  |  |  |  |  |
| --- | --- | --- | --- | --- | --- | --- | --- |
| Стручни логопедски прегледи, дијагностика и третман. | Комисијата за родова еднаквост како специфичен проблем го утврдува и генерално постоењето на се поголем број на деца со тешкотии во учењето и зборувањето.Поради тоа, за да им се олесни на родителите, наставниците, а се разбира пред се и на самите деца кои треба да тргнат во училиште или се веќе во училишните клупи, предвидено е да се извршат бесплатни, стручни логопедски и дефектолошки прегледи, односно дијагностика на децата од градинката во Нов Дојран и децата од ниските одделенија во основното училиште.Прегледите ќе вклучат логопедска и дефектолошка дијагностика и проценка од страна на дипломирани логопеди и дефектолози со помош на најсовремени дијагностички методи и помагала.Целта на оваа точка од годишниот локален план за родова еднаквост е да не остане непрегледано ни едно дете и да има што помалку деца со говорни проблеми. |  | Март – Јуни 2023(во тек на училишна година) | **20.000**  | Општина Дојран, Координаторка за еднакви можности, КЕМ, дипломиран логопед | Буџет на општината | * Број на опфатени прегледани деца, број на дијагностицирани деца и оние кои добиле соодветен логопедски третман.
 |
| Еднакви можности за сите деца | Децата од руралните средини, момчиња и девојчиња, предност на деца од социјално загрозени смеејства да посетат различни културни, спортски, културни и креативни манифестации. Работилници за деца, посета на театарска претстава, кино, посета и разбирање на процесот на производство на една радио емисија, присуство на промоции на книги, ликовни колонии итн. |  | Март - декември(во тек на училишна година) | **20.000**  | Општина Дојран, Координаторка за еднакви можности, КЕМ,  | Буџет на општината | * Број на деца присутни на одредени настани.
 |

**Вкупно Буџет за реализација на Годишниот план за родова еднаквост: 120.000 денари**

**+ 20.000 денари – веќе одржани обуки од 2022ра година**

**Буџет:**

Средствата ќе бидат обезбедени од Буџетот на Општина Дојран.

За првата активност, односно организирање на обука за врсничко насилство / булинг во училиштата предвидени се 120.000 денари. Средствата ќе бидат искористени за исплата за ангажираност и превоз на едукаторите вклучени во предавањата, печатење едукативни материјали, организирање на креативни работилници. Предвидено е Програмата да се реализира во текот на целата календарска година, 2023та, а средствата ќе се распределуваат тековно, зависно од потребите.

Координатор на Еднакви можности

Општина Дојран

Магда Ангова